  Майя Бывальцева 2021-тӥ арын укмыс толэзь Ижкарын 5 сюрс 410 нылпиос вордскизы - 2 сюрс 793 пиос но 2 сюрс 617 нылъёс. Соос пӧлын 44 кыктоос. Со сярысь кар администрацилэн пресс-службаез ивортӥз. 2 сюрс 502 пиналъёс семьяязы нырысетӥ нылпи луизы, 2 сюрс 119-эз – кыкетӥ, 961-эз – куинетӥ. 197-эз – витетӥ, 54ез – куатетӥ. Витяз семьяын сизьыметӥез нунызы вордскиз, одӥгаз – тямысэтӥез. Пиос пӧлын тужгес вӧлмем нимъёс: Михаил, Максим, Кирилл. Нылъёс пӧлын: Ева, Анна, София. Шер пумиськылӥсь нимъёс пӧлын: Соломон, Лаврентий, Аарон, Радолина, Юна, Ниненль. Ватсалом, оглом Удмуртиын туэ 12 сюрслэсь трос пиналъёс вордскизы, соос пӧлын 105 кыктоос.  Тегъёс: Мерлык Ижкар нылпиос Удмуртия вордскемъёс  